als_Latn dik_Latn sag_Latn
Ministri i Jashtëm serb Ivica Daçiç ka deklaruar se shpresonte që vizita e Kryeministrit të Shqipërisë, Edi Rama, më 10 nëntor në Serbi të kontribuojë në forcimin e marrëdhënieve të fqinjësisë së mirë midis dy vendeve, pavarësisht incidenteve të fundit në ndeshjen e futbollit mes Serbisë dhe Shqipërisë.
“Më e lehtë për ne ishte që të anulohej vizita e Ramës, por qëllimi ynë është të zgjidhim problemet”, tha Dacic. Ai gjithashtu tha se Shqipëria ka dalë kundër një marrëveshjeje partneriteti të Serbisë me NATO-n dhe se anëtarët e tjerë të NATO-s, duke përfshirë Shtetet e Bashkuara, kanë dënuar vendimin e Tiranës.
“Serbia me NATO-n është harmonizuar për programin IPAP. Kjo i ka kaluar të gjitha instancat dhe atëherë Shqipëria ka paraqitur vërejtje, gjegjësisht ajo na ka ndalur. Nuk mund të kërkohet nga Serbia që të jemi konstruktiv, pasi Shqipëria po aktron në kuptimin e NATO-s”, tha sot Daçiç, në konferencën e rregullt për shtyp në Beograd.
Duke folur në një intervistë për televizionit serb rts, numri një i diplomacisë serbe, Ivica Daçiç deklaroi se pret qe mesazhi i kryeministrit shqiptar Edi Rama ne rajonet me shumicë shqiptare të mos cenojë marrëdhëniet mes dy vendeve. Pyetja nuk është nëse dikush duhet të shkojë apo jo, por mesazhet që do të dërgoj. Ne presim që mesazhet të dërgohen të jenë në përputhje me parimet themelore dhe objektivat e vizitës, si dhe për zhvillimin e marrëdhënieve tona të mira. Gjatë kësaj interviste Dacic tha se programi i vizitës së 10 nëntorit nuk është mbyllur ende.
Megjithatë ai konfirmoi se një nga kërkesat e palës shqiptare është vizita në Presheve. Sikurse shkruanin më herët mediat në serbi, vizita në luginën e Preshevës ishte një nga arsyet kryesore të shtyrjes së vizitës së kryeministrit shqiptar në Beograd.
als_Latn als_Latn als_Latn als_Latn als_Latn